
Martfű Város Polgármesterétől

Előterjesztés

A térfigyelő kamerarendszer továbbfejlesztésről
A város meglévő térfigyelő kamerarendszerének korszerűsítésére, a rendszer továbbfejlesztésére, teljesítményének, minőségének javítására, a város több intézményében is jó minőségű rendszert telepítő BOHÁCS Bt-től kért árajánlatot önkormányzatunk. A részletes árajánlat az előterjesztés mellékletét képezi.

A rendszer korszerűsítésével nemcsak a nappali képek, de jelenleg az alacsony infra teljesítmény miatt rossz éjszakai felvételek is jelentősen javulhatnak. A megnövekedett teljesítmény igényt jeleztük az E.ON Zrt. felé. A szolgáltató lecserélte a kamerák üzemeltetéséhez tartozó megszakítókat. Így lehetővé vált a nagyobb teljesítményű készülékek, és tartozékaik felszerelése.

A munkák költségei bruttó 2. 315. 591.- Ft.

Ez a díj tartalmazza az anyagok díjait, és a munkadíjat is.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

/2013. ( ) Határozat

A térfigyelő kamerarendszer továbbfejlesztéséről

Martfű Város Önkormányzatának Képviselő- testülete megtárgyalta a térfigyelő rendszer továbbfejlesztési munkáira vonatkozó előterjesztést, melyet az előterjesztés mellékletét képező árajánlat szerint elfogad.

A munkák költségei bruttó 2. 315. 591.- Ft.

A képviselő -testület az árajánlatban foglalt munkákhoz bruttó 2. 315. 591.- Ft összeget az általános tartalékkeret terhére biztosítja.

